বরিশাল ক্যাডেট কলেজ
বরিশাল ক্যাডেট কলেজ বাংলাদেশের সপ্তম ক্যাডেট কলেজ। ১৯৮১ সালে এ শিক্ষাপ্রতিষ্ঠানটি প্রতিষ্ঠিত হয়। প্রতিষ্ঠাকালীন সময়ে এর নাম ছিল বরিশাল রেসিডেন্সিয়াল মডেল কলেজ। এটি বরিশাল জেলার বাবুগঞ্জ উপজেলায় ঢাকা-বরিশাল মহাসড়কের পাশে অবস্থিত। এটি দেশের অন্যান্য ক্যাডেট কলেজসমূহের মত এক ধরনের স্বায়ত্বশাসিত আবাসিক সামরিক স্কুল ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের ( ৭ম শ্রেণী হতে দ্বাদশ শ্রেনী) শিক্ষা দেয়া হয়।